Vlag van Zambië

Die nasionale vlag van Zambië is op 24 Oktober 1959 amptelik in gebruik geneem. Die vlag vertoon ’n groen baan met ’n gou adelaar bo-aan die wapperkant en drie vertikale bane in (van die vlagpaalkant) rooi, swart en oranje aan die wapperkant van die vlag.

 Simboliek 
Die groen kleur op die vlag stel die land se vrugbare grond voor, die rooi stel die bloed voor wat gevloei het in die stryd om vryheid, swart stel die bevolking van Zambië voor en oranje stel die land se koperhulpbronne voor, wat ’n belangrike deel van die Zambiese ekonomie is. Die adelaar bo die drie vertikale bane simboliseer die hoop van die Zambiese volk. Greig, Charlotte. The Dictionary of Flags. Grange Books. ISBN 1-84013-758-4

 Ontwerp 
Die vlag het ’n ongewone ontwerp met die onderskeidende tekens wat aan die wapperkant van die vlag is (waar so te sê elke ander nasionale vlag s’n aan die vlagpaalkant of in die skildhoek is). Die vlag is deur die Zambiër, Gabrielle Ellison ontwerp.

350px|senter|Konstruksietekening

 Kleure 
duimnael|Die vlag van Zambië volgens die korrekte Pantonekleure
Die kleurskema word hieronder gelys:

 30px <span style="color:white;">Groen <span style="color:white;">Rooi <span style="color:white;">Swart Oranje/Arend RGB  25-138-0  222-32-16  0-0-0  239-125-0 Heksadesimaal  #198a00ff  #de2010ff  #000000ff  #ef7d00ff CMYK  82, 0, 100, 46  0, 86, 93, 13  0, 0, 0, 100  0, 48, 100, 6

 Geskiedenis 
Tot 1939 is die vlag van die Verenigde Koninkryk ook gebruik as die vlag vir Zambië. In 1939 is daar egter begin om van ’n blou Britse vaandel gebruik te maak waarop die Britse vlag in die skildhoek was en die wapenskild van Zambië op die wapperkant. In 1953 is die vaandel gewysig met ’n ander wapenskild op die wapperkant omdat Noord-Rhodesië saam met Njassaland in ’n Federasie getree het. Met die verkryging van onafhanklikheid in 1964 het Zambië ’n nuwe naam en vlag gekry en in 1996 is klein wysigings (die skakering van groen) aangebring.

 Ander vlae 

 Sien ook 

 Verwysings 

 Eksterne skakels 

  Zambië by Flags of the World.


Kategorie:Kultuur in Zambië
Zambie